sagorsarker/bangla-wikipedia huggingface dataset:
দিল্লি–গুরুগ্রাম এক্সপ্রেসওয়ে

দিল্লি–গুরগ্রাম এক্সপ্রেসওয়ে () ভারতের রাজধানী শহর দিল্লির সঙ্গে দিল্লির উপশহর গুরুগ্রামকে যুক্ত করেছে। এই এক্সপ্রেসওয়েটি ৮ লেনের এবং এটি ভারতের মধ্যে ব্যস্ততম এক্সপ্রেসওয়ে। এর মোট দৈর্ঘ্য ২৭.৭ কিলোমিটার। এই এক্সপ্রেসওয়ে দ্বারা দিল্লি ও গুড়গাঁও দিল্লি বিমানবন্দরের সঙ্গে যুক্ত। এক্সপ্রেসওয়েটি নির্মাণে খরচ হয়েছে ১০ বিলিয়ন টাকা (₹)। ৪৭.৭ কিলোমিটার (২৯.৬ মাইল) এক্সপ্রেসওয়েটি ২৩ শে জানুয়ারী, ২০০৮ সালে খোলা হয়। এই এক্সপ্রেসওয়েটি ভারতের সবচেয়ে ব্যস্ত আন্তঃ শহর রুট এবং প্রতিদিন ১৮০,০০০ টি PCUs পরিচালনা করে। এটি দিল্লিতে ধৌল কুউনে শুরু হয় এবং গুরগাঁও (গুরুগ্রাম) এর উপকণ্ঠে শেষ হয়। রাস্তাটিতে ১১ টি ফ্লাইওভার রয়েছে এবং ৪৭ কিলোমিটার এক্সপ্রেসওয়ের (২৯ মাইল) সঙ্গে স্থানীয় এবং ধীর গতির ট্রাফিকের জন্য ওভারপাস রয়েছে।
অভঙ্গ

অভঙ্গ () হল এক ধরনের ভক্তিমূলক কবিতা। এগুলি হিন্দু দেবতা বিঠোবার স্তুতিতে গাওয়া হয়। "অভঙ্গ" শব্দটির অর্থ "যা অবিচ্ছিন্ন"। এটি কবিতাগুলির সরল ভঙ্গিমার ক্ষেত্রে প্রযোজ্য। ভজন গানের কেন্দ্র অন্তর্মুখী যাত্রা। অন্যদিকে অভঙ্গগুলি সম্প্রদায়গত অভিজ্ঞতার কথা বলে। অভঙ্গগুলিকে কবিতার ওভি বর্গের অন্তর্ভুক্ত করা হয়। এগুলি সাধারণত ভক্তরা পণ্ঢরপুরে তীর্থযাত্রার সময় গেয়ে থাকেন।
অভঙ্গের কয়েকজন বিশিষ্ট গায়ক হলেন ভীমসেন যোশী, সুরেশ ওয়াডেকর, রঞ্জনী, গায়ত্রী, অরুণা সাইরাম ও জিতেন্দ্র অভিষেকী। এগুলি ধ্রুপদি ও লঘু সঙ্গীত উভয় ধারার গায়করাই গান।
অনুপ চেতিয়া

অণুপ চেতিয়া বা অণুপ চেটিয়া () (আসল নাম গোলাপ বড়ুয়া সুনীল বড়ুয়া, ভাইজান বা আহমেদ নামেও পরিচিত) আসামের নিষিদ্ধ সংগঠন ইউনাইটেড লিবারেশন ফ্রন্ট অব আসামের সাধারণ সম্পাদক। তিনি দলটির প্রতিষ্ঠাতা নেতাদের একজন। তিনি আসামের তিনসুকিয়া জেলার জেরাইগাঁওতে জন্মগ্রহণ করেন।
চেটিয়াকে প্রথম আসামে মার্চ, ১৯৯১ সালে গ্রেফতার করা হয় কিন্তু তারপর মুখ্যমন্ত্রী হিতেশ্বর শইকিয়া তাকে মুক্তি দেন। পরে ২১ ডিসেম্বর, ১৯৯৭ সালে তিনি আবার বিদেশীদের আইন ও পাসপোর্ট আইনে ঢাকায় গ্রেফতার হন। কারণ তিনি তখন অবৈধভাবে বিদেশি মুদ্রা ও একটি স্যাটেলাইট ফোন বহন করছিলেন। তাকে বাংলাদেশী আদালত সাত বছর কারাদণ্ড প্রদান করেন এবং ঢাকার উপকণ্ঠে কাশিমপুর কারাগারে তাকে আটক রাখা হয়।
চেতিয়াকে যেসব অভিযোগে অভিযুক্ত করা হয় :
এছাড়াও তিনি একজন হত্যা, অপহরণ ও চাঁদাবাজিসহ বিভিন্ন ক্ষেত্রে অসম পুলিশের দ্বারা ফেরার ছিলেন।
১৯৯৭ সালে তার গ্রেফতারের পর থেকে ভারত সরকার অণুপ চেটিয়াকে হস্তান্তর করতে বাংলাদেশকে বলে আসছিল। অণুরোধটি বাংলাদেশ রাষ্ট্র কর্তৃক প্রত্যাখ্যাত হয়েছিল এই ভিত্তিতে যে দুই দেশের একটি বন্দী বিনিময় চুক্তি ছিলো না।
ঢাকায় ১৫তম ভারত-বাংলাদেশ স্বরাষ্ট্র সচিব পর্যায়ের বৈঠক শেষে বাংলাদেশ স্বরাষ্ট্র সচিব মোজাম্মেল হক খান নিশ্চিত করেছেন যে, বাংলাদেশ ভারত থেকে অণুপ চেটিয়াকে হস্তান্তরে রাজি হয়েছে, বিনিময়ে নারায়ণগঞ্জে সাত খুনের মামলার প্রধান আসামি নূর হোসেনকে ফেরত পাঠাবে ভারত।
৭ ডিসেম্বর , ২০০৮ তারিখে, চেটিয়া জাতিসংঘ শরণার্থীবিষয়ক হাইকমিশনার এর নিকট সনির্বন্ধ অণুরোধ জানিয়ে বাংলাদেশে শরণার্থী মর্যাদা এবং রাজনৈতিক আশ্রয় মঞ্জুর করার আহ্বান জানান। এন্টোনিও গুটেরেস, জেনেভা ভিত্তিক ইউএনএইচসিআর প্রধান, এর কাছে এক লিখিত চিঠিতে চেটিয়া উল্লেখ করেন যে তিনি ইতোমধ্যে কারাদন্ড সাত বছর কারাদণ্ড ভোগ করেছেন এবং অত: পর আর কোনো আসামিকে কারাগারে রাখা যায় না। উলফাও একটি নিরাপদ দেশে রাজনৈতিক আশ্রয়ের জন্য আবেদন করে।
যদিও চেটিয়া উলফার সাধারণ সম্পাদক ছিলেন, এ অঞ্চলের রাজনৈতিক বিশ্লেষকগণ প্রতিষ্ঠানের মধ্যে তার বর্তমান প্রভাব সম্পর্কে সন্দেহ পোষণ করেন। ১১ নভেম্বর ২০১৫, অণুপ চেতিয়াকে বাংলাদেশ সরকার কর্তৃক ভারতে হস্তান্তর করা হয়।
অণুপ চেটিয়াকে ২৪ ডিসেম্বর, ২০১৫ তারিখে জামিনে গুয়াহাটি কারাগার থেকে মুক্তি দেওয়া হয়েছে।
টাইফাস জ্বর

টাইফাস () বা টাইফাস জ্বর "রিকেটশিয়া" প্রজাতির ব্যাক্টেরিয়া দিয়ে হয়।
এই নামের উৎপত্তি হয়েছে গ্রিক শব্দ "typhus" (τύφος) থেকে যার অর্থ ধোঁয়াটে বা অস্পষ্ট যার দ্বারা এই রোগে আক্রান্তদের মনের অবস্থা বুঝায়।
এই জ্বরের জন্য দায়ী জীবাণু রিকেটশিয়া কে বলা হয় অবলিগেট ইন্ট্রাসেলুলার ব্যাক্টেরিয়া অর্থাৎ এরা জীবন্ত কোষের বাইরে এরা বেশিক্ষণ বাঁচে না। এই জীবাণু মানব শরীরে ছড়ায় মূলত বাহ্যিক পরজীবী যেমন উকুন, মক্ষিকা (flea), আঁটুলি (tick) ইত্যাদির মাধ্যমে। টাইফাস ও টাইফয়েড দুটি আলাদা ব্যাক্টেরিয়া দ্বারা ঘটিত ভিন্নধর্মী রোগ।
জীবাণু সংক্রমণ হওয়ার প্রায় ১-২ সপ্তাহ পর ঠাণ্ডা ও কাঁপুনিসহ আকস্মিক জ্বর, মাথাব্যথা ও অন্যান্য ফ্লু এর মত উপসর্গ হয়।
লক্ষণ শুরুর ৫ থেকে ৭ দিন পর দেহে ফুসকুড়ি দেখা দেয় যা হাত ও পায়ে ছড়ায় তবে মুখমণ্ডল, হাত ও পায়ের তালুতে ফুসকুড়ি হয় না। মেনিনগোএনসেফালাইটিস এর লক্ষণসমূহ দেখা দিতে পারে।
টাইফাসের বেশ কতকটা প্রকার রয়েছে। এইগুলো হলো:
রুম্পা বিদ্রোহ

উনবিংশ শতকের সপ্তম দশকে মাদ্রাজ প্রদেশ জুড়ে প্রবল দুর্ভিক্ষে ৫০ লক্ষ মানুষ প্রাণ হারান। ১৮৭৬ এর ২৩ শে নভেম্বর অমৃত বাজার পত্রিকা এই দুর্ভিক্ষের কারণ হিসেবে ব্রিটিশ শাসকের শোষণ, উদাসীনতাকে দায়ী করেছিল। জ্যোতিরিন্দ্রনাথ ঠাকুর কলকাতাবাসীর কাছে দুর্ভিক্ষপীড়িত মানুষদের সাহায্যার্থে অর্থদানের আবেদন করলেও বিশেষ সাড়া পাওয়া যায়নি। এই ভয়াবহ দুর্ভিক্ষের ভেতরেই উপুর্যপরি শোষণ, বনাঞ্চল সংক্রান্ত বাধানিষেধ ও করের বোঝা দক্ষিণ ভারতে পর্বত-অরণ‍্যচারী রুম্পা আদিবাসীদের ভেতর তীব্র ক্ষোভের জন্ম দেয়।
রুম্পা সম্প্রদায় ছিল গোষ্ঠীমূলক। সমাজে সব কাজই একত্রিত সিদ্ধান্তে হতো। সুতরাং সকলেই মিলিতভাবে বিদ্রোহের সিদ্ধান্ত নেয়। এদের প্রধান নেতা ছিলেন চান্দ্রিয়া। লিংগম রেড্ডি, থুমন ধোরা প্রমুখ অন্যান্য নেতারাও বিদ্রোহ পরিচালনা করেন। তারা থানা আক্রমণ, অগ্নিসংযোগ, সরকারী কর্মচারীদের হত্যা ও ভদ্রাচলম, বিশাখাপত্তনম তথা পূর্ব গোদাবরী অঞ্চলে নিজেদের অধিকার কায়েম করলে সশস্ত্র পুলিশবাহিনীর সাথে খণ্ডযুদ্ধ হয়, উন্নত আগ্নেয়াস্ত্র ও সুশিক্ষিত সেনার সাথে সাধারণ তীর ধনুক নিয়ে পাহাড়-জংগলে লুকিয়ে থেকে বিদ্রোহীরা লড়াই চালান।
বিদ্রোহ দমনে গোদাবরী জেলার ম্যাজিস্ট্রেট রুম্পাদের গ্রামগুলো আগুনে পুড়িয়ে দেন। বহু নিরীহ গ্রামবাসী ও বিদ্রোহী নিহত হয়। ১৮৮৯ এর জানুয়ারি মাসে এক খণ্ডযুদ্ধে নেতা চান্দ্রিয়ার মৃত্যু হয়। অমৃতবাজার পত্রিকার মাদ্রাজ সংবাদদাতা জানান চান্দ্রিয়ার ছিন্নমুণ্ড ব্রিটিশ পুলিশ রাজমুন্দ্রি জেলে নিয়ে আসে শনাক্তকরনের জন্যে। শেষে যোগ্য পরিচালনার অভাবে রুম্পা বিদ্রোহ স্তিমিত হয়ে পড়ে। বহু বিদ্রোহীর দ্বীপান্তর হয়েছিল।
পশ্চিমবঙ্গের জলবায়ু

পশ্চিমবঙ্গের জলবায়ু মূলত ক্রান্তীয় প্রকৃতির অর্থাৎ উষ্ণ ধরনের। এছাড়া এই রাজ্যের জলবায়ুর উপর মৌসুমী বায়ুর প্রভাব অত্যন্ত বেশি। এজন্য পশ্চিমবঙ্গের জলবায়ুকে ক্রান্তীয় মৌসুমী জলবায়ু বলা হয়ে থাকে। উত্তরের হিমালয় পর্বত থেকে দক্ষিণে বঙ্গোপসাগর পর্যন্ত বিস্তার এবং ভূমিরূপের নানা বৈচিত্র্য এই রাজ্যের বিভিন্ন অংশের বায়ুর উষ্ণতা, বায়ু প্রবাহ ও বৃষ্টিপাতের পরিমাণের তারতম্য ঘটিয়েছে। জলবায়ুগতভাবে পশ্চিমবঙ্গ একটি বৈচিত্র্যময় রাজ্য। তদন্ত করে দেখা গেছে যে পশ্চিমবঙ্গে স্বাভাবিক আবহাওয়া থাকে 
পশ্চিমবঙ্গের অবশিষ্ট সমভূমি অঞ্চলে গ্রীষ্মকাল ও শীতকালের মধ্যে উষ্ণতার পার্থক্য খুব বেশি হয় না। তবে পশ্চিমের পুরুলিয়া জেলায় শীত-গ্রীষ্মের তাপের পার্থক্য সমভূমি অঞ্চল থেকে বেশি।
বছরের বিভিন্ন সময়ে উষ্ণতার তারতম্য, বৃষ্টিপাতের পরিমাণ, বায়ুপ্রবাহের বৈচিত্র্য প্রভৃতি লক্ষ্য করে আবহতত্ত্ববিদগণ পশ্চিমবঙ্গের জলবায়ুকে চারটি প্রধান ঋতুতে ভাগ করেছেন। যথা: গ্রীষ্মকাল, বর্ষাকাল, শরৎকাল ও শীতকাল।
গ্রীষ্মকাল সম্পাদনা
মার্চ মাসের শুরু থেকে মে মাস পর্যন্ত এর স্থায়ীত্ব।
উষ্ণতা
গ্রীষ্মকালে সমভূমি অঞ্চলে গড় উষ্ণতা থাকে ২৪ °সে (৭৫ °ফা) থেকে ৩২ °সে (৯০ °ফা)।[২] তবে, স্থানভেদে উষ্ণতার তারতম্য দেখা যায়। যেমন, এপ্রিল মে মাসে যখন শিলিগুড়ি, জলপাইগুড়ি, কোচবিহারে ৩৫ ডিগ্রি সেলসিয়াস উঠতে চায় না, তখন দক্ষিণবঙ্গ ও পশ্চিমের মালভূমি অঞ্চলের সর্বোচ্চ তাপমাত্রা ৪০ ডিগ্রিতে অবস্থান করে।[৩][৪][৫] গ্রীষ্মকালে বাঁকুড়া, বীরভূম, পুরুলিয়া, পশ্চিম বর্ধমান জেলায় তাপপ্রবাহ চলে ও উষ্ণতা ৪৩ ডিগ্রি সেলসিয়াস অতিক্রম করে।[৬][৭][৮] তবে, দার্জিলিঙের পার্বত্য অঞ্চলে ভূমির উচ্চতা বেশি বলে গ্রীষ্মকাল মনোরম। দার্জিলিঙে গ্রীষ্মকালীন গড় উষ্ণতা ১৩ ডিগ্রি সেলসিয়াস।
বৃষ্টিপাত
মে মাসে মাঝে মাঝে উত্তর-পশ্চিম দিক থেকে কালবৈশাখী নামক ঘূর্ণিঝড়ের আবির্ভাবের ফলে ঝড়বৃষ্টি হয় এবং গরম অনেকটা কমে যায়।[৯]
বর্ষাকাল সম্পাদনা
জুলাই মাস থেকে সেপ্টেম্বর মাসের শেষভাগ পর্যন্ত বর্ষাকাল। বর্ষাকালে দক্ষিণের বঙ্গোপসাগর থেকে আসা উষ্ণ-আর্দ্র দক্ষিণ-পশ্চিম মৌসুমী বায়ুর প্রভাবে সারা রাজ্যে বৃষ্টিপাত হয়, কোথাও কম কোথাও বেশি। বার্ষিক ১৭৫ সেন্টিমিটার বৃষ্টিপাতের ১২৫ সেন্টিমিটার এই সময় বর্ষিত হয়। রাজ্যের উত্তরভাগে সর্বাধিক বৃষ্টিপাত হয় ২৫০ সেন্টিমিটার।
শরৎকাল সম্পাদনা
অক্টোবর থেকে নভেম্বরের মধ্যভাগ পর্যন্ত শরৎকালের স্থায়ীত্ব। এই সময় আকাশ মেঘমুক্ত হয় এবং অপেক্ষাকৃত মনোরম আবহাওয়া বিরাজ করে। তবে এসময় মাঝে মাঝে বঙ্গোপসাগর থেকে আসা ঘূর্ণিঝড়ের প্রভাবে প্রবল ঝড়বৃষ্টি হয়, একে আশ্বিনের ঝড় বলা হয়। এই ঋতুর শেষে বাতাসে ক্রমশ হিমেল ভাব দেখা দেয়।
শীতকাল সম্পাদনা
ডিসেম্বর থেকে ফেব্রুয়ারি মাস পর্যন্ত শীতকাল স্থায়ী থাকে। জানুয়ারি শীতলতম মাস। তাপমাত্রা সর্বনিম্ন গড়ে ৯°-১৬° সেন্টিগ্রেড থাকলেও রাজ্যের উত্তরভাগে তাপমাত্রা আরও কমে যায়। কোন কোন সময় ঘূর্ণিঝড় পশ্চিমা ঝঞ্ঝার সামান্য বৃষ্টিপাত হয়।
পশ্চিমবঙ্গের সমভূমি অঞ্চলের তুলনায় দার্জিলিং পার্বত্য অঞ্চলের উচ্চতা বেশি বলে উষ্ণতাও এই অঞ্চলে অনেক কম।
বৃষ্টিপাতের উপর নির্ভর করে পশ্চিমবঙ্গের সমভূমিতে বেশিরভাগ শস্য উৎপাদন হয়। উষ্ণ ও আর্দ্র জলবায়ু ধান ও পাট চাষের পক্ষে আদর্শ। এছাড়া ডাল ও তৈলবীজের ফলন ব্যাপকভাবে হয়। দার্জিলিং পার্বত্য অঞ্চলে অধিক বৃষ্টিপাতের ফলে চা-এর উৎপাদন উন্নতমানের এবং স্বাদে-গন্ধে জগৎ-বিখ্যাত।
পশ্চিমবঙ্গে বিভিন্ন ঋতুতে রথযাত্রা, দোল উৎসব, দুর্গাপূজা, ঈদ-উল-ফিতর,বড়দিন (খ্রীস্টমাস), নবান্ন ইত্যাদি পালিত হয়।
সঙ্গীতা বিজলানি

সঙ্গীতা বিজলানি (জন্ম: ৯ জুলাই ১৯৬০) একজন ভারতীয় মডেল ও বলিউড চলচ্চিত্র অভিনেত্রী। তিনি মিস ইন্ডিয়া ১৯৮০'র বিজয়ী ছিলেন। তিনি আদিত্য পঞ্চোলির বিপরীতে "কাতিল" (১৯৮৮) চলচ্চিত্রে অভিনয়ের মাধ্যমে তার অভিনয় জীবন শুরু করেন।
সঙ্গীতা ১৯৬০ সালের ৯ জুলাই বোম্বে (বর্তমান মুম্বই), মহারাষ্ট্র, ভারতের একটি সিন্ধি হিন্দু পরিবারে জন্মগ্রহণ করেন।
সঙ্গীতা ১৯৯৬ সালের ১৪ নভেম্বর সাবেক ভারতীয় ক্রিকেট দলের অধিনায়ক মোহাম্মদ আজহারউদ্দীনকে বিয়ে করেন, ২০১০ সালে তাদের বিচ্ছেদ হয়ে যায়।
শরীফ খান

শরীফ খান (জন্ম: ১৯৫৩) বাংলাদেশের একজন প্রখ্যাত পাখিবিশারদ ও লেখক। বাংলাদেশে পরিবেশ বিজ্ঞান বিষয়ে অবদান রাখার জন্য ২০১৫ সালে বাংলা একাডেমি পুরস্কার লাভ করেন।
তিনি প্রথম আলো ও বিজ্ঞান চিন্তা নামের মাসিক ম্যাগাজিনের পাখি বিষয়ক নিয়মিত লেখক ।
১৯৫৩ সালে বাগেরহাটের ফকিরহাট উপজেলার সাতশৈয়া গ্রামে জন্মগ্রহণ করেন। বাবার চাকরির সুবাদে নয় বছর বয়স থেকে বিশ বছর বয়স পর্যন্ত সুন্দরবন ঘুরে দেখার সুযোগ পান।
শরীফ খান একজন ব্যাংক কর্মকর্তা।
প্রবন্ধ রচনায় বিশেষ অবদানের জন্য তিনি ২০১৫ সালের বাংলা একাডেমী পুরস্কার।
সাপাহার সরকারি কলেজ

সাপাহার সরকারি কলেজ রাজশাহী বিভাগের নওগাঁ জেলার সাপাহার উপজেলার অন্তর্গত একটি কলেজ।
সাপাহার সরকারি কলেজ ১৯৭৩ সালে প্রতিষ্ঠিত হয় এবং ১৯৮৪ সালে কলেজটি বাংলাদেশের তৎকালীন রাষ্ট্রপতি হুসেইন মুহাম্মদ এরশাদ জাতীয়করণ করেন।
কলেজটি সাপাহার সদর উপজেলা শহরের মধ্যেই অবস্থিত।
সাপাহার সরকারি কলেজ এর ৬ টি ভবন রয়েছে। এছাড়াও একটি মহিলা হোষ্টেল এবং একটি পুরুষ হোষ্টেল রয়েছে। কলেজের ভিতরে সুবিশাল মাঠ, একটি মসজিদ এবং একটি পুকুর রয়েছে।
কলেজে উচ্চ মাধ্যমিক পর্যায়ে বিজ্ঞান, মানবিক এবং ব্যবসায় শাখায় পড়াশোনা করার সুযোগ রয়েছে। এছাড়াও জাতীয় বিশ্ববিদ্যালয় এর অধীনে ৪ বছর মেয়াদী স্নাতক পড়ার ও সুযোগ রয়েছে।
জুওয়াইরিয়া বিনতে আল-হারিস

জুওয়াইরিয়া বিনতে আল-হারিস (; জন্ম আনুমানিক ৬০৮) ছিলেন মুহাম্মদ এর স্ত্রী এবং মুসলমানদের মা। তিনি ২০ বছর বয়সে মুহাম্মদ কে বিয়ে করেন যা ৬২৭/৮ সালে অনুষ্ঠিত হয়। তাঁর প্রথম স্বামী মুস্তাফা বিন সাফওয়ান 
বনু মুস্তালিকের যুদ্ধে নিহত হন।
তিনি ছিলেন বনু মুস্তালিক গোত্রের প্রধান আল হারিস ইবনে আবি দিয়ারের কন্যা।
সোনালী বানর

সোনালী বানর ( "Trachypithecus geei") হচ্ছে একটি আদিম জগতের বানর যা পশ্চিম আসাম, ভারতবর্ষের কিছু অংশ, ভুটানের কালো পর্ব্বতের পাদদেশের আশপাশে দেখতে পাওয়া যায়। এটা ভারতের সবথেকে একটা বিপন্ন প্রজাতি। 
হিমালয়ের অধিবাসীদের দ্বারা পবিত্র মনে করা, সোনালী বানর সর্বপ্রথম একজন পরিবেশ বিজ্ঞানী এডওয়ার্ড প্রিটচারডের মাধ্যমে ১৯৫০ সালে পশ্চিমা বিশ্বের নিজরে আসে। ভুটানের কিছু অংশে, এই প্রাণীটি মুখপোড়া হনুমান "T. pileatus" এর সাথে সংকরায়িত হয়েছে।
সোনালী বানরের দুটা উপ-প্রজাতি পাওয়া যায়:-
একটি প্রাপ্ত বয়স্ক সোনালী বানরের দেহের বর্ণ সোণালী; ধার এবং বুকের রং কালচে বর্ণের; এদের অপ্রাপ্ত বয়স্ক এবং নারী সোনালী বানরের দেহের বর্ণ হালকা, রূপালি সাদা থেকে ধূসর বর্ণের হয়ে থাকে। সোনালী বানরের মুখের রং কালো এবং একটি দীর্ঘ লেজ যার দৈর্ঘ্য প্রায় পর্যন্ত হয়ে থাকে।
সোনালী বানরের বিস্তৃত অঞ্চল খুবই সীমিত৷ ভারতের দক্ষিণে ব্রহ্মপুত্র নদের প্রায় ৬০ বর্গ মাইল জুড়ে, পূর্বে মানস নদী, পশ্চিমে সোনকোষ নদী, আসামের সবত্র এবং উত্তরে ভুটান এর কালো পর্বত, এবং গৌণ অঞ্চল, ত্রিপুরা রাজ্যের দক্ষিণ-দক্ষিণপূর্বাঞ্চলের ২০০ মাইল পর্যন্ত অল্প পরিমাণে এই প্রাণীটির বিচরণস্হল।
শিক্ষার্থী

শিক্ষার্থী (স্ত্রীলিঙ্গ: শিক্ষার্থিনী) বা বিদ্যার্থী (স্ত্রীলিঙ্গ: বিদ্যার্থিনী) সাধারণত বিদ্যালয় বা অন্য কোনো শিক্ষা প্রতিষ্ঠানে ভর্তি হওয়া ব্যক্তিকে বোঝায়।বিস্তৃত অর্থে একজন শিক্ষার্থী এমন কোনও ব্যক্তি যিনি নিজেকে এমন কিছু ব্যবহারিক বিষয়ের অংশ হিসাবে গ্রহণ করার জন্য প্রয়োজনীয় বিষয়টির সাথে নিবিড় বৌদ্ধিক সম্পর্কে জড়িত হয়ে প্রয়োগ করে, যেখানে এই ধরনের দক্ষতা মৌলিক বা সিদ্ধান্ত গ্রহণযোগ্য।
বাংলা ভাষায় প্রায়ই পুরুষ শিক্ষার্থীদের ছাত্র, শিক্ষার্থিনীদের ছাত্রী এবং সমস্ত শিক্ষার্থীদের একত্রে ছাত্রছাত্রী বলা হয়।
এছাড়া "শিক্ষার্থী" বা "শিক্ষার্থিনী" শব্দের বিকল্পে "বিদ্যার্থী" বা "বিদ্যার্থিনী" শব্দও প্রচলিত।
গুরুকুল প্রথায় শিক্ষককে "গুরু" আর শিক্ষার্থীকে "শিষ্য" বলা হয়।
বাংলাদেশের শিক্ষা ব্যবস্থাঃ
রাঙ্গামাটি সেনানিবাস

রাঙ্গামাটি সেনানিবাস হচ্ছে রাঙ্গামাটি জেলায় অবস্থিত একটি সেনানিবাস। বাংলাদেশ সেনাবাহিনীর ৩০৫ পদাতিক ব্রিগ্রেডের সেনারা এখানে কর্মরত আছেন।
পার্বত্য চট্টগ্রাম অঞ্চলের পাচঁটি সেনানিবাসের মধ্যে এটি একটি।
দীঘিনালা সেনানিবাস

দীঘিনালা সেনানিবাস হচ্ছে দীঘিনালা উপজেলা,খাগড়াছড়ি জেলায় অবস্থিত। বাংলাদেশ সেনাবাহিনীর ২৪ পদাতিক ডিভিশনের সেনারা এখানে বসবাস করে।
পার্বত্য চট্রগ্রাম অঞ্চলের পাচঁটি সেনানিবাসের মধ্যে এটি একটি। এই সেনানিবাস জোনের কমান্ডার হচ্ছেন লেফটেন্যান্ট কর্ণেল মোহাম্মদ লোকমান আলী।
রামু সেনানিবাস

রামু সেনানিবাস কক্সবাজারের রামু উপজেলায় অবস্থিত একটি সেনানিবাস। এটি বাংলাদেশ সেনাবাহিনীর ১০ পদাতিক ডিভিশনের সদর দপ্তর। সেনানিবাসটির আয়তন ১৭৮৮.৯৮ একর।
২৪ পদাতিক ব্যাটালিয়ন রামুতে প্রতিষ্ঠা করা হলেও এর কোন যথাযথ অবকাঠামো ছিল না। তাই সরকার এটিকে সংষ্কার করে এটিকে পূর্ণ একটি সেনানিবাসে উন্নীত করে।
প্রধানমন্ত্রী শেখ হাসিনা ১৯ এপ্রিল ২০১৪ তে একটি নতুন সেনানিবাস তৈরীর অনুমোদন দেন। ২২ এপ্রিল ২০১৪ সালে সেনাবাহিনীকে রামুতে অবস্থিত ১৭৮৮.৯৮ একর সরকারি বনভূমি এবং পাহাড়ি জায়গা বরাদ্দ দেয়া হয় সেনানিবাস গঠনের জন্য। এরমধ্যে ১,১৮০ একর রাজারকূলে, ২৬৪.৫৫ একর খুনিয়াপালংয়ে এবং ৩৪৪.৫৫ একর উমাখালী মৌজায়।
২৮ অক্টোবর ২০১৪ সালে রামুতে ১০ম পদাতিক ডিভিশন প্রতিষ্ঠা করা। ১ মার্চ ২০১৫ সালে প্রধানমন্ত্রী শেখ হাসিনা নতুন গঠিত ১০ম পদাতিক ডিভিশনের জন্য নির্মিত রামু সেনানিবাস উদ্ধোধন করেন। একই সাথে দশম পদাতিক ডিভিশনের অধীনে নতুন গঠিত দশম আর্টিলারি ব্রিগেড, ৯৭ ইনফ্যান্ট্রি ব্রিগেড, ২৩ ফিল্ড রেজিমন্টে আর্টিলারি, ৬০ ইস্টিবেঙ্গল রেজিমেন্ট ও ৩৬ ইনফ্যান্টি রেজিমেন্ট উদ্বোধন করা হয় এবং এ সকল ইউনিটের পতাকা উত্তোলন করা হয়।
৯ মার্চ ২০১৬ সালে প্রধানমন্ত্রী শেখ হাসিনা আরও একটি বিগ্রেড সহ সাতটি ইউনিট উদ্ধোধন করেন। একই সাথে সেনানিবাসের “বীর স্মরণী সড়ক”, দশ পদাতিক ডিভিশনের “অজেয়” স্মৃতিস্তম্ভ , বীরাঙ্গন মাল্টিপারপাস শেড, মাতামুহুরি কম্পোজিট ব্যারাক উদ্বোধন করা হয় ও চারটি এস এম ব্যারাকের ভিত্তি প্রস্তর স্থাপন করা হয়। ৯ ফেব্রুয়ারি ২০১৭ সালে আরো ৭টি ইউনিটের পতাকা উত্তোলন করা হয় এবং "শেকড়" দশদিগন্ত জাদুঘরের উদ্ধোধন করা হয়। ২০১৮ সালের ২০ ফেব্রুয়ারি আরো ৪টি ইউনিটের পতাকা উত্তোলন করা হয়। বর্তমানে রামু সেনানিবাসে মোট ইউনিটের সংখ্যা ২৪টি।
সেনানিবাসটি দশম পদাতিক ডিভিশন, দুটি পদাতিক ব্রিগেড, একটি আর্টিলারি ব্রিগেড এবং বাংলাদেশ সেনাবাহিনীর অন্যান্য বিভিন্ন ইউনিটের নিবাস। দশম পদাতিক বিভাগের প্রথম জেনারেল অফিসার কমান্ডিং হলেন মেজর জেনারেল আতাউর হাকিম সরোয়ার হাসান। ৬৫ তম পদাতিক ব্রিগেডের কমান্ডার হলেন ব্রিগেডিয়ার জেনারেল মইনুদ্দিন মাহমুদ চৌধুরী।
মোমেনশাহী সেনানিবাস

মোমেনশাহী সেনানিবাস (ময়মনসিংহ সেনানিবাস নামেও পরিচিত) হলো একটি সামরিক স্থাপনা বা সেনানিবাস, যা ময়মনসিংহের প্রাণকেন্দ্রে অবস্থিত। এটি আনুষ্ঠানিকভাবে বাংলাদেশ সেনাবাহিনীর ১৯ তম পদাতিক ডিভিশনের সদর দপ্তর ছিল। বর্তমানে আর্মি ট্রেনিং এন্ড ডকট্রিন কমান্ড (অ্যার্টডক)-এর সদর দপ্তর এখানে অবস্থিত। দেশের সামরিক সব প্রশিক্ষণ প্রতিষ্ঠান এই কমান্ডের অধীনে ন্যস্ত। ১৯তম পদাতিক ডিভিশনের অধীনে ৭৭তম পদাতিক ব্রিগেডও এই সেনানিবাসে অবস্থিত।
জাহাঙ্গীরাবাদ সেনানিবাস

জাহাঙ্গীরাবাদ সেনানিবাস হচ্ছে বগুড়া জেলায় অবস্থিত একটি সেনানিবাস এবং এটি বগুড়া জেলার শহরের বাইপাস সড়কের নিকটে অবস্থিত। বগুড়া শহরে দুইটি সেনানিবাস অবস্থিত; এর মধ্যে একটি জাহাঙ্গীরাবাদ সেনানিবাস অন্যটি বগুড়া সেনানিবাস (স্থানীয়ভাবে মাঝিড়া সেনানিবাস নামে পরিচিত)। জাহাঙ্গীরাবাদ সেনানিবাস বগুড়া সেনানিবাসের ১১ পদাতিক ডিভিশন।
খাগড়াছড়ি সেনানিবাস

খাগড়াছড়ি সেনানিবাস হচ্ছে খাগড়াছড়ি জেলায় অবস্থিত বাংলাদেশ সেনাবাহিনীর একটি সেনানিবাস। বাংলাদেশ সেনাবাহিনীর ২০৩ পদাতিক ব্রিগ্রেডের সেনারা এখনে বাস করে। এটি ২৪তম পদাতিক ডিভিশনের একটি অংশ। পার্বত্য চট্টগ্রাম অঞ্চলের পাচঁটি সেনানিবাসের মধ্যে এটি একটি।
র‍্যালাস একুয়াটিকাস

জলজ রেইল (ইংরেজি : ওয়াটার রেইল), দ্বিপদ নাম র‍্যালাস একুয়াটিকাস, হচ্ছে রেইল পরিবারভুক্ত পাখি যারা ইউরোপ, এশিয়া এবং উত্তর আফ্রিকার জলাভূমিতে বাস করে। উত্তর ও পূর্বের পাখিরা পরিযায়ী স্বভাবের হলেও এই প্রজাতির পাখিরা উষ্ণ অঞ্চলে স্থায়ী ভাবে বাস করে।
জীনগত মিল লক্ষ্য করলে এরা প্যাসিফিক গ্যালির‍্যালাস রেইলসের নিকটাত্মীয়। ১৭৫৮ সালে লিনিয়াস তার সিস্টেমা ন্যাচারাই গ্রন্থে সর্বপ্রথম ওয়াটার রেইল সম্পর্কে বর্ণনা করেন। তিনি এদের দ্বিপদ নামকরণ করে। নামটি এসেছে লাতিন থেকে যার অর্থ ওয়াটার রেইল।
প্রাপ্ত বয়স্ক জলজ রেইল মধ্যম আকারের পাখি। দৈর্ঘ্যে এবং ডানার বিস্তৃতি । পুরুষ পাখি ওজন সাধারণত এবং স্ত্রী পাখি । শরীরের উপরের অংশের পালক জলপাই রঙা সাথে কালো ফুটকি আকা বিশেষ করে কাঁধের ধারটাতে।
বিশ্বাসঘাতক

বিশ্বাসঘাতক () হল পরমাণু বোমা বানানোর ম্যানহাটান প্রজেক্টের উপরে ১৯৭৪ সালে লেখা নারায়ণ সান্যালের তথ্যভিত্তিক রোমাঞ্চকর উপন্যাস।
পরমানু বিজ্ঞানী ক্লজ ফুক্‌স দ্বিতীয় বিশ্বযুদ্ধের পরে সোভিয়েত ইউনিয়নের হাতে পরমাণু বোমা বানানোর সমস্ত প্রণালী মার্কিন রক্তচক্ষু উপেক্ষা করে পাচার করে দেন এবং আজ পর্যন্ত সব থেকে বড় রাষ্ট্রদ্রোহিতা আর্থিক কেলেঙ্কারি হিসাবে গণ্য করা হয়।
জাতীয় কম্পিউটার প্রশিক্ষণ ও গবেষণা একাডেমী

জাতীয় কম্পিউটার প্রশিক্ষণ ও গবেষণা একাডেমী (নেকটার), বগুড়া (ভূতপূর্ব নট্রামস), শিক্ষা মন্ত্রণালয়ের অধীনে কম্পিউটার প্রশিক্ষণ ও গবেষণামূলক একটি সংবিধিবদ্ধ প্রতিষ্ঠান।
১৯৮৪ সালে দেশের সাচিবিক বিজ্ঞানের উন্নয়ন, প্রশিক্ষণ ও গবেষণার জন্য ‘‘জাতীয় বহুভাষী সাঁটলিপি প্রশিক্ষণ ও গবেষণা একাডেমী’’ সংক্ষেপে নট্রামস প্রতিষ্ঠিত হয়। পরবর্তীতে প্রযুক্তির বিকাশ ও যুগের চাহিদার প্রেক্ষিতে কম্পিউটার প্রশিক্ষণের মাধ্যমে দক্ষ জনশক্তি তৈরির লক্ষ্যে সরকার ২০০৫ খ্রিঃ বাংলাদেশ জাতীয় সংসদে ১২ নং আইনের মাধ্যমে ভূতপর্ব “নট্রামস” বিলুপ্ত করে জাতীয় কম্পিউটার প্রশিক্ষণ ও গবেষণা একাডেমী প্রতিষ্ঠা করে।
তানবীর হায়দার

তানবীর হায়দার খান (জন্ম ৫ ডিসেম্বর ১৯৯১) হচ্ছেন একজন বাংলাদেশী ক্রিকেটার। তিনি ২০১০-এ সিলেট বিভাগের হয়ে দুইটি প্রথম শ্রেণীর ক্রিকেট ম্যাচ খেলার মাধ্যমে পেশাদার ক্রিকেটে প্রবেশ করেন। এরপরে তার বাংলাদেশ ক্রিকেট বোর্ড একাদশের লিস্ট এ দলে অভিষেক ঘটে এবং ইংল্যান্ড একাদশের বিপক্ষে খেলেন। নভেম্বর ২০১৬-এ অষ্ট্রেলিয়ায় অনুশীলনের জন্য ২২জনের দলে তার নাম উঠে বাংলাদেশ দলের নিউজিল্যান্ড সফরের জন্য। ডিসেম্বর ২০১৬-এ নিউজিল্যান্ডের বিপক্ষে ২০১৬-১৭ ওডিআই সিরিজে বাংলাদেশ দলের তালিকায় তার নাম রয়েছে। ২৯ ডিসেম্বর নিউজিল্যান্ডের বিপক্ষে ম্যাচে তার এক দিনের ম্যাচে অভিষেক ঘটে।
উত্তরাখণ্ডের জেলার তালিকা

উত্তরাখণ্ড রাজ্যের প্রশাসনিক ভৌগোলিক একক হল কয়েকটি জেলা, যা একজন করে ডেপুটি কমিশনার বা জেলা ম্যাজিস্ট্রেট কর্তৃক শাসিত হয়। এই ম্যাজিস্ট্রেট হলেন ইন্ডিয়ান অ্যাডমিনিস্ট্রেটিভ সার্ভিসের একজন আধিকারিক। জেলা ম্যাজিস্ট্রেটের সহায়তা করেন উত্তরাখণ্ড সিভিল সার্ভিসের অনেক আধিকারিক এবং উত্তরাখণ্ড রাজ্য পরিষেবার অন্যান্য কর্মকর্তারা।
একজন পুলিশ সুপারিন্টেন্‌ডেন্ট একটি জেলায় আইনের শাসন বজায় রাখার দায়িত্বে থাকেন। ইনি ইন্ডিয়ান পুলিশ সার্ভিসের একজন আধিকারিক। এঁর সহায়তা করেন উত্তরাখণ্ড পুলিশ সার্ভিসের বিভিন্ন আধিকারিক এবং রাজ্য পুলিশ প্রশাসনের অন্যান্য আধিকারিক।
ইন্ডিয়ান ফরেস্ট সার্ভিসের একজন করে আধিকারিক হলেন উত্তরাখণ্ডের এক একটি জেলার ডেপুটি বন সংরক্ষক। এঁর দায়িত্বে থাকে জেলার বনজ সম্পদ, পরিবেশ ও বন্যপ্রাণী সংরক্ষণ। এঁর সহায়তা করেন উত্তরাখণ্ড ফরেস্ট সার্ভিস ও উত্তরাখণ্ড বন্যপ্রাণী সংরক্ষণে নিযুক্ত বিভিন্ন আধিকারিক।
প্রতিটি জেলার পূর্ত, স্বাস্থ্য, শিক্ষা, কৃষি, পশুপালন ইত্যাদি ক্ষেত্রের উন্নয়নের দায়িত্বে থাকেন রাজ্য পরিষেবার বিভিন্ন দপ্তরের আধিকারিকরা।
উত্তরাখণ্ডে চারটি নতুন জেলা গঠনের প্রস্তাব আনা হয়েছে। এগুলো হল রানীখেত, ডিডিহাট, কোটদ্বার ও যমুনোত্রী।
নবদ্বীপ পৌরসভা

নবদ্বীপ পৌরসভা হল পশ্চিমবঙ্গের নদিয়া জেলার নবদ্বীপ শহরের স্থানীয় স্বায়ত্তশাসন সংস্থা। এটি একটি বিধিবদ্ধ সরকারি সংস্থা। সমগ্র নবদ্বীপ শহরকে পুর পরিষেবা দেওয়া ও শহরাঞ্চলের উন্নয়ন করাই নবদ্বীপ পৌরসভার প্রাথমিক দায়িত্ব।
১৮৫০ খ্রিস্টাব্দের বঙ্গীয় পৌর আইন অনুযায়ী বিভিন্ন শহরে টাউন কমিটি গঠন শুরু হয়। দ্বিতীয় পর্যায়ে ১৮৬৪ খ্রিস্টাব্দের বঙ্গীয় পৌর আইন অনুযায়ী ১৮৬৯ খ্রিস্টাব্দে স্থাপিত হয় নদীয়া টাউন কমিটি। ১৮৭৬ খ্রিস্টাব্দে নির্বাচন প্রথা শুরু হয়। তখন বারোজন সদস্যের মধ্যে আটজন করদাতাগণ কর্তৃক নির্বাচিত হতেন এবং বাকি চারজন হতেন মনোনীত। ১৮৬৯ খ্রিস্টাব্দের ২৯ এপ্রিল, শুক্রবার স্বর্গীয় গুরুদাস দাস মহাশয়ের বাড়িতে টাউন কমিটির প্রথম সভা হয়। এই সভায় দু'জন ইংরেজসহ এগারোজন সদস্য উপস্থিত ছিলেন। এঁরা হলেন-
১ এপ্রিল, ১৮৬৯ খ্রিস্টাব্দে স্থাপিত হওয়ার পর ১৮৭৭ খ্রিস্টাব্দে "নদীয়া টাউন কমিটির" নাম পরিবর্তন করে "নদীয়া মিউনিসিপ্যাল কমিটি" রাখা হয়। ১৯১৫ খ্রিস্টাব্দে এই মিউনিসিপ্যাল কমিটিটি পৌরসভায় উন্নীত হয় এবং তখন থেকে এটি "নবদ্বীপ পৌরসভা" নামে পরিচিতি লাভ করে।
★ ★ ২০.৫.১৯০৫ হতে ১০.৯.১৯২০, ৮.১১.১৯২৪ হতে ২৬.১০.১৯৩২, ১৬.৬.১৯৩৪ হতে ১৭.৯.১৯৩৯ পর্যন্ত রেকর্ড নেই। নবদ্বীপ হিন্দু স্কুল শতবৰ্ষ স্মারক গ্রন্থের ৪৭ পৃষ্ঠা থেকে জানা যাচ্ছে সদানন্দ ভট্টাচার্য ১৯২৭ হতে ১৯৩২ খ্রিস্টাব্দ পর্যন্ত নবদ্বীপ পৌরসভার চেয়ারম্যান ছিলেন। নবদ্বীপ দৰ্পণ গ্রন্থের দ্বিতীয় খণ্ড থেকে জানা যাচ্ছে, ১৯১৯ খ্রিস্টাব্দে পৌরসভার চেয়ারম্যান ছিলেন নারায়ণ চন্দ্ৰ ব্যানার্জি।
সাদাত খান

সাদাত খান (২২ ফেব্রুয়ারি ১৮২২―১ অক্টোবর, ১৮৭৪) ১৮৫৭ সালের মহাবিদ্রোহের অন্যতম নেতা ও শহীদ।
সাদাত খানের পূর্বপুরুষেরা মধ্যপ্রদেশের অধিবাসী ছিলেন। সকলেই হোলকার রাজাদের সামরিক বাহিনীতে কাজ করতেন। সাদাত খান নিজেও ছিলেন হোলকারের ইন্দোর আর্মির অশ্বারোহী ডিভিসনের অফিসার।
১৮৫৭ সালের ১ জুলাই ৩৫ বছর বয়েসে চাকরি ছেড়ে নিজস্ব বাহিনী ও হিন্দু-মুসলিম নির্বিশেষ অনুগামী নিয়ে বিদ্রোহে যোগ দেন সাদাত। তার অনুগামীদের মধ্যে তার নিজের ভাই সর্দার খান ছাড়াও ছিলেন ভগীরথ শিলাওয়াত, বংশ গোপাল, দুর্গা প্রসাদ, দেবী সিং প্রমুখ। কর্নেল ট্রাভার্সকে মাত্র তিন ঘণ্টার যুদ্ধে পরাজিত করে ইন্দোরের ব্রিটিশ রাজভবন দখল করেন, ব্রিটিশ রাজপুরুষেরা পেছনের দরজা দিয়ে পালাতে সক্ষম হয়। নিজেকে এরপর ইন্দোরের রাজা বলে ঘোষণা করেন তিনি। সমরকুশলী সেনাপতি হওয়ার কারণে একাধিক যুদ্ধে তার রণনীতিতে ব্রিটিশ বাহিনী অপদস্থ হয়েছে। গোয়ালিয়র, সহজপুর, রাজগড়, গুনা, শিভপুরার ইংরেজকুঠিগুলি সাদাত খানের আক্রমণে ধ্বংস হলে ১৮৫৭ এর ১০ অক্টোবর জেনারেল গ্রেথেড বিপুল বাহিনী নিয়ে সাদাতের মোকাবিলা করেন। আগ্রার কাছে এই যুদ্ধে সাদাত খান প্রথম পরাজিত হন ও পলায়নে সক্ষম হন। তার সৈন্যদের অনেকেই ধরা পড়ে, তাদের ফাঁসি হয়। ভারতীয় ইতিহাসের কালপঞ্জি গ্রন্থে কার্ল মার্ক্স এই যুদ্ধের কথা লিখেছেন।
পলাতক অবস্থায় তিনি বিভিন্ন সময় নিজস্ব বাহিনী নিয়ে ঝটিকা আক্রমণ করেছেন ইংরেজের ওপর। ১৭ বছর ধরে পুলিশ তাকে ধরতে পারেনি। তার মাথার দাম ঘোষিত হয় তৎকালীন আমলে ৫০০০ টাকা। মহাবিদ্রোহ দমিত হলেও আলেয়ার, সালেম্বুর, উজ্জয়িনী, বংশওয়াড়ায় বিভিন্ন জায়গায় ইংরেজের চোখে ধুলো দিয়ে পালিয়েছেন এই বিদ্রোহী।
বংশওয়াড়ার জংগলে তাকে ১৮৭৪ সালের জানুয়ারিতে গ্রেপ্তার করা হয় ও বিচারে মৃত্যুদন্ড হয়। ইন্দোরের যে রেসিডেন্সি দখল করে বিদ্রোহের সূচনা করেছিলেন তার সামনের গাছেই সাদাত খানের ফাঁসি হয় ১ অক্টোবর ১৮৭৪। তার ভাই সর্দার খানেরও ফাঁসি হয়েছিল। তাকে যেখানে ফাঁসি দেওয়া হয় সেইস্থানে একটি স্মারকস্তম্ভ বর্তমান।
পার্বতীনগর ইউনিয়ন

পার্বতীনগর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
পার্বতীনগর ইউনিয়নের আয়তন ১৬ বর্গ কিলোমিটার।
পার্বতীনগর ইউনিয়নের জনসংখ্যা ৩০,৫০০ জন। এর মধ্যে পুরুষ ১৫,০০০ জন এবং মহিলা ১৫,৫০০ জন।
লক্ষ্মীপুর সদর উপজেলার উত্তর-মধ্যাংশে পার্বতীনগর ইউনিয়নের অবস্থান। এ ইউনিয়নের উত্তরে বশিকপুর ইউনিয়ন, পশ্চিমে দক্ষিণ হামছাদী ইউনিয়ন ও লক্ষ্মীপুর পৌরসভা এবং দক্ষিণে ও পূর্বে বাঙ্গাখাঁ ইউনিয়ন অবস্থিত।
পার্বতীনগর ইউনিয়ন লক্ষ্মীপুর সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর 
এ ইউনিয়নের গ্রামগুলো হল:
লক্ষ্মীপুর সদর উপজেলা হতে ইউনিয়ন পরিষদের দুরত্ব ৩.৭৫কি:মি:
চারুশীলা দেবী

চারুশীলা দেবী (১৮৮৩ - ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
চারুশীলা দেবী ১৮৮৩ সালে মেদিনীপুরে জন্মগ্রহণ করেন। তার পিতার নাম রাখালচন্দ্র অধিকারী ও মাতার নাম কুমুদিনী দেবী। বারো বছর বয়সে তার বিয়ে হয়েছিল মেদিনীপুরে বিরেন্দ্রকুমার গোস্বামীর সঙ্গে।
১৯২১ সালে তিনি নারী-সমিতি গঠন করেন। ১৯৩০ সালে আইন অমান্য আন্দোলনে যোগ দেন। সে বছর ছয় মাসের জন্য জেলে যান। বিপ্লবীদের সাহায্য করার জন্য তার বাড়ি তিন মাসের জন্য বাজেয়াপ্ত হয়। ১৯৩১ সালে রাজবন্দী হিসাবে জেলে যান। ১৯৩২ সালে আইন অমান্য আন্দোলনে যোগ দেন। এর ফলে দেড় বছরের জেল হয়। তিনি হিজলি বন্দি নিবাসে কিছুদিন বন্দী ছিলেন। ১৯৩৩ সালে মেদিনীপুরের ম্যাজিস্ট্রেট বার্জ নিহত হলে তিনি আট বছরের জন্য মেদিনীপুর থেকে বহিষ্কৃত হন। তিনি পুরী চলে যান। ১৯৩৮ সালে তিনি কলকাতায় এসে কর্পোরেশন বিদ্যালয়ে শিক্ষিকার হিসেবে কাজ শুরু করেন।
পটাশিয়াম নাইট্রেট

পটাশিয়াম নাইট্রেট হচ্ছে একটি রাসায়নিক পদার্থ যার রাসায়নিক সংকেত KNO। এই যৌগটি পটাশিয়াম আয়ন K ও নাইট্রেট আয়ন NO এর একটি আয়নিক লবণ এবং এটি ক্ষারকীয় ধাতব নাইট্রেট।
মানব সভ্যতার অনেক আদি থেকেই থেকে পটাশিয়াম নাইট্রেটের বৈশ্বিক ব্যবহার থাকায় স্থানভেদে এর বিভিন্ন নাম রয়েছে। গ্রীক শব্দ নাইট্রন লাতিনে রুপান্তরিত হয়েছে নাইট্রাম অথবা নাইট্রিয়াম নামে। ১৫ শতকে ইউরোপবাসীরা একে ‘সল্টপিটার’ নামে এবং পরবর্তীকালে ‘নাইট্রেট অফ পটাশ’ নামে উল্লেখ করতো।
আরবরা একে চীনের তুষার ( থালজ আল-সিন) নামে ডাকতো। পারস্যবাসীরা (বর্তমান ইরান) একে "চীনের লবণ"(ফার্সী: نمک شوره چيني‎‎ নামক শুরা চিনি) নামে অভিহিত করতো। ( "").
কক্ষ তাপমাত্রায় পটাশিয়াম নাইট্রেট স্ফটিকাকারে থাকে যা তাপমাত্রায় ট্রাইগোনাল সিস্টেমে রুপান্তরিত হয়। এই যৌগটি পানিতে মোটামুটি দ্রবণীয় কিন্তু তাপমাত্রা বৃদ্ধির সাথে এই লবণের দ্রবণীয়তা বৃদ্ধি পায়। জলীয় দ্রবণ প্রায় নিরপেক্ষ। তাপমাত্রায় এরা pH ৬.২ প্রদর্শন করে।
অ্যামোনিয়াম নাইট্রেট এবং পটাশিয়াম হাইড্রোক্সাইড-এর বিক্রিয়ার মাধ্যমে পটাশিয়াম নাইট্রেট তৈরী করা যায়।
অ্যামোনিয়াম নাইট্রেট এবং পটাশিয়াম ক্লোরাইডের বিক্রিয়ায় কোন উপজাত ছাড়াই পটাশিয়াম নাইট্রেট উৎপাদন করা যায়।
পটাশিয়াম হাইড্রোক্সাইডের সাথে নাইট্রিক এসিডের বিক্রিয়ায় পটাশিয়াম নাইট্রেট পাওয়া যায়। বিক্রিয়াটি উচ্চমাত্রায় তাপোৎপাদী।
শিল্পক্ষেত্রে সোডিয়াম নাইট্রেটের সাথে পটাশিয়াম ক্লোরাইডের বিক্রিয়ায় পটাশিয়াম নাইট্রেট উৎপাদন করা হয়।
পটাশিয়াম নাইট্রেটের বিভিন্ন ধরনের ব্যবহার রয়েছে। মূলত নাইট্রেটের উৎস হিসেবে ব্যবহার করা হয়।
অতুল্য ঘোষ

অতুল্য ঘোষ (২৮ আগস্ট ১৯০৪ – ১৮ এপ্রিল ১৯৮৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, ভারতীয় জাতীয় কংগ্রেসের নেতা, লোকসভার প্রাক্তন সদস্য। তিনি হিজলি বন্দি নিবাসে রাজবন্দীরূপে ছিলেন।
অতুল্য ঘোষের জন্ম ব্রিটিশ ভারতের কলকাতায় পাথুরিয়াঘাটায়। পিতা কার্তিকচন্দ্র ঘোষ এবং মাতা হেমহরিণী দেবী। ঘোষ পরিবারের আদি নিবাস ছিল অবিভক্ত বাংলার হুগলি জেলার হরিদাস উন্নয়ন ব্লকের জেজুয়া গ্রামে। মাত্র এগারো বৎসর বয়সে পিতার মৃত্যু হলে তিনি মাতুলালয়ে মাতামহ বিশিষ্ট বাঙালি কবি ও সাহিত্য সমালোচক অক্ষয়চন্দ্র সরকারের কাছে প্রতিপালিত হন। মাতুলালয়ে মাতামহের কাছে তৎকালীন সামাজিক, রাজনৈতিক ও সাহিত্য জগতের বহু জ্যোতিষ্কের আনাগোনা ছিল। চাক্ষুষ করেছেন "লাল-বাল-পাল"এর লালা লাজপত রায়, বাল গঙ্গাধর তিলক, বিপিনচন্দ্র পাল, রামেন্দ্রসুন্দর ত্রিবেদী, সুরেশচন্দ্র সমাজপতি, দীনেশচন্দ্র সেন, ব্রহ্মবান্ধব উপাধ্যায় প্রমুখকে।
প্রথা অনুসারে তিনি কোন স্কুলে ভর্তি হন নি, কিন্তু নামকরা শিক্ষকের ব্যক্তিগত তত্ত্বাবধানে পড়াশোনা করেন। কিন্তু পনের-ষোল বৎসর বয়স থেকেই তিনি কলকাতার বাড়ির সংলগ্ন কলকাতার কংগ্রেস অফিসে নিয়মিত যাতায়াত শুরু করেন। প্রথমে কলকাতা ও পরে হুগলি জেলা কংগ্রেসের সদস্য হন। ১৯২১ খ্রিস্টাব্দে গান্ধীজির অসহযোগ আন্দোলনে যোগ দেন। ১৯৩০ খ্রিস্টাব্দে মেদিনীপুরে পুলিশ-হত্যা মামলায় ধরা পড়েন,কিন্তু প্রমাণাভাবে মুক্তি পান।
আবুয়া নদী

আবুয়া নদী বা নান্দিয়া গাং বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ৮৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আবুয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০২।
নদীটির উৎস ফতেপুর ইউনিয়নের রক্তি নদী থেকে।
উপদাখালী নদী

উপদাখালী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোণা এবং সুনামগঞ্জ জেলার একটি নদী। নদীটির দৈর্ঘ্য ৫১ কিলোমিটার, গড় প্রস্থ ৯২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক উপদাখালী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৫।
কর্ণঝরা নদী

কর্ণঝোড়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের জামালপুর ও শেরপুর জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কর্ণঝোড়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৭।
কর্ণ-বালজা নদী

কর্ণ-বালজা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোণা জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কর্ণ-বালজা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৮।
রেমন্ড ওয়াইবেল কেচলেজ

রেমন্ড ওয়াইবেল কেচলেজ একজন মার্কি প্রকৌশলী। তিনি প্রথম কম্পিউটারাইজড টেলিফোন সুইচিং কন্ট্রোল সিস্টেমসের জন্য বিখ্যাত।
কেচলেজ ১৯১৯ সালের ৮ ডিসেম্বর পেন্সিলভেনিয়ার হ্যারিসবার্গে জন্মগ্রহণ করেন। তিনি এমআইটি থেকে তড়িৎ প্রকৌশলে ১৯৪২ সালে বিএসসি এবং এমএসসি ডিগ্রি অর্জন করেন। এরপর তিনি বেল ল্যাবসে যোগদান করেন। তিনি ১৯৫৬ সালে সুইচিং সিস্টেম ডেভেলপমেন্টের সহকারী পরিচালক নিযুক্ত হন এবং ৩ বছর পর ইলেক্ট্রনিক সুইচিং ল্যাবরেটরীর পরিচালক নিযুক্ত হন। তিনি ১৯৬৬ সালে ইলেক্ট্রনিক সুইচিং ডিভিশনের নির্বাহী পরিচালক নিযুক্ত হন। তিনি ৬০টি প্যাটেন্টের অধিকারী। তিনি ১৯৭৬ সালে আইইইই আলেক্সান্ডার গ্রাহাম বেল মেডেল লাভ করেন।
এম রবার্ট অ্যারন

এম রবার্ট অ্যারন একজন মার্কিন প্রকৌশলী।
অ্যারন পেন্সিল্‌ভেনিয়া বিশ্ববিদ্যালয় থেকে তড়িৎ প্রকৌশলে ১৯৪৯ সালে ব্যাচেলর্স এবং ১৯৫১ সালে মাস্টার্স ডিগ্রি অর্জন করেন। তিনি ১৯৫১ সালে বেল ল্যাবসে যোগদান করেন। তার ৫০ এর অধিক প্রকাশনা এবং প্যাটেন্ট রয়েছে। তিনি ১৯৭৮ সালে আইইইই আলেক্সান্ডার গ্রাহাম বেল মেডেল লাভ করেন।
রিচার্ড র‍্যালস্টন হিউ

রিচার্ড র‍্যালস্টন হিউ একজন মার্কিন প্রকৌশলী।
হিউ প্রিন্সটন বিশ্ববিদ্যালয় থেকে তড়িৎ প্রকৌশলে ১৯৩৯ সালে ব্যাচেলর অব সায়েন্স ডিগ্রি এবং ১৯৪০ সালে মাস্টার অব সায়েন্স ডিগ্রি অর্জন করেন। তিনি ১৯৪০ সালে বেল ল্যাবসে যোগদান করেন। ১৯৫৫ সালে তিনি মিলিতারি ইলেক্ট্রনিক্স ডেভেলপমেন্টের পরিচালক নিযুক্ত হন। তিনি ১৯৫৭ সালে বেল ল্যাবসের ভাইস প্রেসিডেন্ট নির্বাচিত হন। সে বছর তিনি এটিঅ্যান্ডটিতে চীফ ইঞ্জিনিয়ার হিসেবে যোগদান করেন। তিনি ১৯৫৯ সালের অক্টোবরে ওহাইও বেল তেলিফোন কোম্পানির ভাইস প্রেইসডেন্ট-অপারেশনস নির্বাচিত হন। তিনি ১৯৬১ সালে এটিঅ্যান্ডটিতে ফিরে আসেন। তিনি ১৯৮০ সালে আইইইই আলেক্সান্ডার গ্রাহাম বেল মেডেল লাভ করেন।
কাপনা নদী

কাপনা নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ২৭ কিলোমিটার, গড় প্রস্থ ৭৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাপনা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১১।
এ নদীর দক্ষিণ পাশেই রাতারগুল জলাবন অবস্থিত।
রামালাহ বিনতে আবি সুফিয়ান

উম্মে হাবিবা () নামে অধিক পরিচিত রামালাহ বিনতে আবি সুফিয়ান (; আনুমানিক ৫৯৪-৬৬৫) ছিলেন মুহাম্মদ এর স্ত্রী এবং উম্মুল মুমিনিন (মুমিনদের মা)।
তিনি ছিলেন আবু সুফিয়ান ইবনে হার্ব এবং সাফিয়া বিনতে আবি আল-আ’স এর কন্যা। উম্মে হাবিবা নামেও পরিচিত রামালাহ বিনতে আবি সুফিয়ান মুহাম্মাদ এর স্ত্রী এবং সেইজন্য মুমিনদের একজন মা ছিলেন।
উম্মে হাবিবা প্রাথমিক জীবনে উবায়দুল্লাহ ইবনে জাহাশের স্ত্রী ছিলেন ।উবায়দুল্লাহ হাবশায় হিজরতের পর ইসলাম পরিত্যাগ করলে তাদের বিবাহ বিছিন্ন হয়ে যায় । তিনি ৫৮৯ খ্রিষ্টাব্দে মক্কায় জন্মগ্রহণ করেন।
৬৬৫ খ্রিষ্টােব্দে মদিনায় মৃত্যুবরণ করেন।
স্বামী: প্রথমে উবায়দুল্লাহ ইবনে জাহাশ। পরবর্তীতে মুহাম্মদ। 
সন্তান: হাবিবা বিন উবায়দুল্লাহ।
ভাইয়েরা: মুয়াবিয়া ইবনে আবি সুফিয়ান, ইয়াজিদ ইবনে আবি সুফিয়ান, উতবা ইবনে আবি সুফিয়ান, মরিয়াম উম্ম আল হাকাম বিনতে আবি সুফিয়ান
পিতামাতা: আবু সুফিয়ান ইবনে হারব, সাফিয়াহ বিন আবে আল-আ'স
কালাপানিঝরা নদী

কালাপানিঝরা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোণা জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালাপানিঝরা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৬।
গাম্বিয়া–বাংলাদেশ সম্পর্ক

গাম্বিয়া–বাংলাদেশ সম্পর্ক হল গাম্বিয়া ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
খাদ্যে স্বয়ংসম্পূর্ণতা অর্জনের লক্ষ্যে গাম্বিয়া বাংলাদেশের কাছে কৃষিখাতে সহযোগিতা কামনা করেছে। স্বাস্থ্যখাতে সহযোগিতার জন্যেও গাম্বিয়া বাংলাদেশের কাছে সহযোগিতা চেয়েছে। বাংলাদেশ থেকে দক্ষ চিকিৎসক, নার্স নেওয়ার ব্যাপারেও তারা আগ্রহী। বাংলাদেশে এই সকল খাতে বাংলাদেশ গাম্বিয়াকে সহযোগিতা করার ব্যাপারে সম্মত হয়েছে। ঔষধ, কৃষি (বিশেষহত ধান ও তুলা), শিক্ষা এবং নারীর ক্ষমতায়ন প্রভৃতি ক্ষেত্রে একটি প্রকৃত অবকাঠামো গঠনের ব্যাপারে দুই দেশই সম্মত হয়েছে। ২০১৪ সালে ঢাকায় আনুষ্ঠানিক সফরে এসে গাম্বিয়ার শিল্প, বাণিজ্য, আঞ্চলিক একত্রীকরণ এবং কর্মব্যবস্থাপনা মন্ত্রী আবদুলিয়া জোব দেশটির সামাজিক ও অর্থনৈতিক উন্নয়নের ব্যাপারে বাংলাদেশের সহযোগিতা প্রত্যাশা করেন বলে জানান। গাম্বিয়া ও বাংলাদেশের সঙ্গে দ্বিপাক্ষিক সম্পর্ক থাকায় রোহিঙ্গা সমস্যা সমাধানে বাংলাদেশের সহযোগিতায় মিয়ানমারের বিরুদ্ধে রোহিঙ্গা জনগোষ্ঠিকে গণহত্যার অভিযোগ ও যুদ্ধাপরাধ এবং মানবতা বিরোধী অপরাধ করায় আন্তর্জাতিক আদালতে মামলা দায়ের করেছে।
দ্বিপাক্ষিক অর্থনৈতিক সহযোগিতা উন্নয়নের ব্যাপারে বাংলাদেশ ও গাম্বিয়া উভয়েই আগ্রহ প্রকাশ করেছে এবং এ ব্যাপারে প্রয়োজনীয় পদক্ষেপ গ্রহণ করছে। বাংলাদেশী বেশকিছু পণ্য, যেমন: ঔষধ, তৈরি পোশাক, পাট, পাটজাত দ্রব্য, নিটওয়্যার, সিমেন্ট, সিরামিক প্রভৃতি গাম্বিয়ায় ভালো বাজার পাচ্ছে। বাংলাদেশ থেকে গাম্বিয়ায় দক্ষ কর্মজীবী নেওয়ার জন্যেও বাংলাদেশ সহযোগিতা দিতে সম্মত হয়েছে, যারা সামাজিক-অর্থনৈতিক ক্ষেত্রে অবদান রাখতে পারে।
ঘানা–বাংলাদেশ সম্পর্ক

ঘানা–বাংলাদেশ সম্পর্ক হল ঘানা এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। ঘানা এবং বাংলাদেশ পরস্পরের সাথে উষ্ণ কূটনৈতিক সম্পর্ক বজায় রেখে চলছে এবং সম্পর্ক আরো দৃঢ় করার ব্যাপারেও আগ্রহী।
২০১০ সালে প্রাক্তন পররাষ্ট্র সচিব মোহাম্মদ মিজারুল কায়েস আক্রাতে আনুষ্ঠানিক সফর করেন।
দ্বিপাক্ষিক অর্থনৈতিক সম্পর্ক ধরে রাখা এবং সম্প্রসারণের জন্য উভয় রাষ্ট্রই ব্যবসা এবং আনুষ্ঠানিক ব্যবসায়ীদের সফর চালু রেখেছে। দুই দেশই বাণিজ্য মেলার আয়োজন করে থাকে। ২০১২ সালে বাংলাদেশ রপ্তানী উন্নয়ন ব্যুরোর সভাপতি শুভাশীষ বোসের নেতৃত্বে একটি উচ্চপদস্থ ব্যবসায়ীদের দল ঘানায় দুই দেশের মধ্যকার বাণিজ্য সম্প্রসারণের নতুন দিক উন্মোচনের উদ্দেশ্যে ঘানায় সফর করেন। পশ্চিম আফ্রিকাতে ঘানার কৌশলগত অবস্থান এবং অটল অর্থনৈতিক অবস্থার কারণে বাংলাদেশি বিনিয়োগকারীরা ঘানায় বিনিয়োগ করতে উৎসাহী। তৈরি পোশাক এবং ঔষধশিল্পের মত দ্রব্যসামগ্রি ঘানার বাজারে ব্যাপক সাড়া ফেলে।
বাংলাদেশের বড় ফুটবল ক্লাবগুলোর অন্য অনেক ঘানার ফুটবলাররা নিয়মিতই খেলে থাকেন। ঘানার ফুটবলারদের বিদেশে খেলার ক্ষেত্রে অন্যতম প্রিয় গন্তব্য হল বাংলাদেশ।.
খাসিমারা নদী

খাসিমারা নদী বা খাসিয়ামারা নদী হচ্ছে বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলা এবং মেঘালয়ের মধ্যে অবস্থিত একটি নদী। নদীটির দৈর্ঘ্য ১৪ কিলোমিটার, গড় প্রস্থ ৯১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খাসিমারা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২০।
খাসিমারা নদী নদী পূর্ব খাসি পাহাড় জেলার চেরাপুঞ্জি মৌসিনরাম সংরক্ষিত বনভূমি হতে উৎপত্তি লাভ করেছে এবং বাংলাদেশের ভেতরে মাত্র ১৪ কিলোমিটার প্রবাহিত হয়ে দক্ষিণে সুরমা নদীতে পতিত হয়েছে।
ব্লু লাইন (দিল্লি মেট্রো)

ব্লু লাইন হল দিল্লি মেট্রো রেল এর সবচেয়ে দীর্ঘ মেট্রো লাইন।এই মেট্রো লাইনটি মোট দীর্ঘ।এর মধ্যে ৫০.৫৬ কিমি প্রধান লাইন ও শাখা লাইন।এই লাইনটি দ্বারকা সেক্টর ২১ থেকে নয়ডা সিটি সেন্টার পর্যন্ত গেছে। এবং শাখা লাইনটি গেছে বৈশালী থেকে যমুনা ব্যাঙ্ক পর্যন্ত।
ব্লু লাইনের দ্বারকা থেকে বারাখাম্বা অংশের উদ্ভোদন করেন প্রাক্তন প্রধান মনত্রী মনমোহন সিং ২০০৫ সালের ৩১ ডিসেম্বার এবং এই সময় থেকেই এই লাইটি জনসাধারনের জন্য প্ররিসেবা প্রদান করছে।
কোত দিভোয়ার–বাংলাদেশ সম্পর্ক

আইভরি কোস্ট–বাংলাদেশ সম্পর্ক হল আইভরি কোস্ট এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
বাংলাদেশের প্রাক্তন পররাষ্ট্র সচিব মোহাম্মদ মিজারুল কায়েস ২০১০ সালে আবিজানে আনুষ্ঠানিক সফর করেন।
২০০৪ সাল থেকে আইভরি কোস্টে শান্তিরক্ষা মিশনে কাজ করে চলেছে এবং এ মিশনে এখন পর্যন্ত সর্বোচ্চ অবদান রেখেছে বাংলাদেশ। বাংলাদেশী শান্তিরক্ষা বাহিনী নিরাপত্তা এবং স্বাস্থ্যখাতে সহায়তা দিয়ে আসছে। ২০০৮ সালে এবং ২০১৩ সালে এই শান্তিরক্ষা বাহিনী জাতিসংঘ মেডেল লাভ করে। ২০১০ সালে বাংলাদেশ সেনাবাহিনীর মেজর জেনারেল আবদুল হাফিজ আইভরি কোস্টে ইউএন মিশনের ফোর্স কমান্ডার হিসেবে নিয়োজিত হন। বাংলাদেশ বিমানবাহিনীও এ মিশনে কর্মী পাঠিয়েছে। ২০০৪ সাল পর্যন্ত প্রায় ১০৪ জন সেনা এবং তিনটি বেল-২১২ হেলিকপ্টার আইভরি কোস্টে কাজ করে চলেছে।
খাদ্য নিরাপত্তা কর্মসূচীতে বাংলাদেশী ব্যবসায়ী কর্তৃক অব্যবহৃত জমি ইজারার মাধ্যমে ব্যবহার করতে পারার সুযোগ আছে এমন পশ্চিম আফ্রিকার দেশগুলোর মধ্যে আইভরি কোস্ট প্রথম স্থানে রয়েছে। আইভরি কোস্ট বাংলাদেশ কৃষিখাতে যে সকল প্রযুক্তি ব্যবহার করছে তা প্রয়োগের ব্যাপারেও আগ্রহ প্রকাশ করেছে।
আইভরি কোস্টে ফল প্রক্রিয়াকরণ শিল্প স্থাপনে বাংলাদেশী বিনিয়োগকারীরা আগ্রহ প্রকাশ করেছে। আইভরি কোস্টে বাংলাদেশের তৈরি পোশাক এবং ঔষধের ব্যাপক চাহিদা রয়েছে।
গুমাই নদী

গুমাই নদী বাংলাদেশের উত্তর-পূর্বাঞ্চলের নেত্রকোণা ও সুনামগঞ্জ জেলার একটি নদী। নদীটির দৈর্ঘ্য ৪৪ কিলোমিটার, গড় প্রস্থ ২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গুমাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৩।
রেড লাইন (দিল্লি মেট্রো)

রেড লাইন হল দিল্লি মেট্রোর একটি মেট্রো লাইন। এই লাইটির মোট দৈর্ঘ্য । এই লাইনটির নির্মাণের পরিকল্পনা করা হয় ১৯৯৫ সালে এবং এর নির্মাণ শুরু হয় ১৯৯৮ সালে। এর পর ২০০২ সালে প্রথম রেড লাইনের একটি অংশ চালু হয়। এটি দিল্লি মেট্রোর প্রথম ও সবচেয়ে পুরানো মেট্রো লাইন এবং দেশের মধ্যে দ্বিতীয় (প্রথম কলকাতা মেট্রো এর লাইন ১) পুরানো মেট্রো লাইন। এই মেট্রো লাইনে মোট ২১টি মেট্রো স্টেশন রয়েছে। এই রেড লাইন দিল্লির পূর্ব-উত্তর অংশের সঙ্গে উত্তর এবং উত্তর- পশ্চিম অংশকে যুক্ত করেছে।
দিল্লি মেট্রোর রেড লাইনে বর্তমানে একুশটি স্টেশনে পার্কিং পরিষেবা উপলব্ধ রয়েছে।
কেনিয়া–বাংলাদেশ সম্পর্ক

কেনিয়া–বাংলাদেশ সম্পর্ক হল কেনিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
বাংলাদেশের প্রাক্তন পাট ও বস্ত্রমন্ত্রী আবদুল লতিফ সিদ্দিক ২০১২ সালে নাইরোবিতে আনুষ্ঠানিক সফরে যান।
খাদ্য নিরাপত্তা নিশ্চিতকরণে পড়ে থাকা জমি ইজারা নেওয়ার ক্ষেত্রে বাংলাদেশের অন্যতম কাঙ্ক্ষিত গন্তব্য কেনিয়া। কেনিয়াও পড়ে থাকা বৃহৎ অঞ্চলের জমির ব্যাপারে বাংলাদেশের ইজারা নেবার ব্যাপারে আগ্রহ প্রকাশ করেছে। এ জমিতে ধান ও তুলা উৎপাদিত হবে।
দ্বিপাক্ষিক বাণিজ্য ও বিনিয়োগ সম্প্রসারণের জন্য কেনিয়া এবং বাংলাদেশ উভয়েই আগ্রহ প্রকাশ করেছে। বাংলাদেশ থেকে কেনিয়ার রপ্তানিকৃত পণ্যের মধ্যে পাট শীর্ষস্থান দখল করে রয়েছে। কেনিয়া বাংলাদেশ থেকে ঔষধও আমদানি করছে। ২০১২ সালে পাট ও বস্ত্রমন্ত্রী নেতৃত্বে একটি বাংলাদেশি দল নাইরোবিতে সফর করে এবং বাণিজ্যখাতের নানা ব্যক্তিত্ব ও কেনিয়ার মন্ত্রীদের সাথে সাক্ষাৎ করে। তারা দুই দেশের মধ্যে অর্থনৈতিক কর্মকাণ্ড আরো জোরালো করার ব্যাপারে আলোচনা করেন।
২০১৭ ফিফা অনূর্ধ্ব-২০ বিশ্বকাপ

২০১৭ ফিফা অনূর্ধ্ব-২০ বিশ্বকাপ হল ফিফার সদস্য দেশসমূহের অনূর্ধ্ব-২০ পুরুষ জাতীয় যুব দলসমূহের জন্য আয়োজিত ফিফা অনূর্ধ্ব-২০ বিশ্বকাপের ২১তম আসর। এবারের এই আন্তর্জাতিক ফুটবল প্রতিযোগিতাটি ২০১৭ সালের ২০ মে - ১১ জুন দক্ষিণ কোরিয়ায় অনুষ্ঠিত হয়।
জাপান ও মেক্সিকোর পরে দক্ষিণ কোরিয়া তৃতীয় দেশ, যে ফিফার পুরুষদের সকল আন্তর্জাতিক প্রতিযোগিতার আয়োজন করেছে। এর পূর্বে দক্ষিণ কোরিয়া ২০০১ ফিফা কনফেডারেশন কাপ, ২০০২ ফিফা বিশ্বকাপ ও ২০০৭ ফিফা অনূর্ধ্ব-১৭ বিশ্বকাপের আয়োজন করেছিল।
বাংলাদেশ–মালাউই সম্পর্ক

বাংলাদেশ–মালাউই সম্পর্ক হল বাংলাদেশ এবং মালাউই রাষ্ট্রদ্বয়ের মধ্যকার দ্বিপাক্ষিক সম্পর্ক। এ দুই দেশের কারোরই স্থায়ী রাষ্ট্রদূত নেই। ২০১২ সালে মালাউইয়ের রাষ্ট্রপতি বিঙ্গু ওয়া মিথারিকার বাংলাদেশের সাথে সম্পর্ক স্থাপনের আগ্রহের মাধ্যমে দুই দেশের মধ্যে কূটনৈতিক মিশন স্থাপিত হয়। দুই দেশই গ্রুপ অব ৭৭ ও কমনওয়েলথ অব নেশনস এর সদস্য।
বাণিজ্য ও সামাজিক উন্নয়ন খাতে উল্লেখযোগ্য সহযোগিতামূলক কর্মসূচী গ্রহণে দুই দেশই আগ্রহী। মালাউইয়ের অন্য়তম প্রধান উৎপাদিত দ্রব্য হল তুলা, যা বাংলাদেশের বস্ত্রশিল্পের জন্য অত্যাবশ্যক। এই খাতে বিনিয়োগের জন্য বাংলাদেশ আগ্রহী। নারীর ক্ষমতায়ন এবং দারিদ্র্য বিমোচনে বাংলাদেশের উন্নতি একটি রোল মডেল হিসেবে মালাউই অনুসরণ করতে চায়।
বার্নার্ড উইড্রো

বার্নার্ড উইড্রো স্ট্যানফোর্ড বিশ্ববিদ্যালয়ের তড়িৎ প্রকৌশলের অধ্যাপক।
উইড্রো ১৯২৯ সালে কানেকটিকাটের নরউইচে জন্মগ্রহণ করেন। তিনি এমআইটি থেকে তড়িৎ প্রকোউশলে ১৯৫১ সালে ব্যাচেলর অব সায়েন্স, ১৯৫৩ সালে মাস্টার অব সায়েন্স এবং ১৯৫৬ সালে ডক্টর অব সায়েন্স ডিগ্রি অর্জন করেন। তিনি ১৯৫১ থেকে ১৯৫৬ সাল পর্যন্ত এমআইটিতে রিসার্চ অ্যাসিস্ট্যান্ট এবং লিঙ্কন ল্যাবরেটরী স্টাফ হিসেবে কর্মরত ছিলেন। ১৯৫৬ সালে এমআইটতে তড়িৎ প্রকৌশলের সহকারী অধ্যাপক হিসেবে যোগদান করেন। তিনি ১৯৫৯ সালে স্ট্যানফোর্ড বিশ্ববিদ্যালয় এ তড়িৎ প্রকৌশলের অধ্যাপক পদে যোগদান করেন। তার ২১টি প্যাটেন্ট রয়েছে। তার প্রকাশনার মধ্যে রয়েছে ৪টি বই, ৪টি বইয়ের অধ্যায় এবং ১৩২টি গবেষণাপত্র।
ওয়েস্ট ইন্ডিয়ান টেস্ট ক্রিকেটারদের তালিকা

এটি ওয়েস্ট ইন্ডিয়ান টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। ওয়েস্ট ইন্ডিজ ১৯২৮ সালে টেস্ট পরিবারভূক্ত হয়। ৯ ফেব্রুয়ারি, ২০২১ তারিখ পর্যন্ত ৩২৫জন ক্রিকেটার ওয়েস্ট ইন্ডিজ ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তার প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ৯ ফেব্রুয়ারি, ২০২১ তারিখ অনুযায়ী সঠিক।
জোয়েল স্ট্যানলি এঙ্গেল

জোয়েল স্ট্যানলি এঙ্গেল একজন মার্কিন প্রকৌশলী।
এঙ্গেল ১৯৩৬ সালের ৪ ফেব্রুয়ারি জন্মগ্রহণ করেন। সিটি কলেজ অব নিউ ইয়র্ক থেকে তড়িৎ প্রকৌশলে ব্যাচেলর্স ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৫৯ সালে এমএসসি ডিগ্রি অর্জন করেন। তিনি পলিটেকনিক ইন্সটিটিউট অব ব্রুকলিন থেকে পিএইচডি ডিগ্রি অর্জন করেন। এঙ্গেল ১৯৫৯ সালে বেল ল্যাবসে যোগদান করেন। তিনি ১৯৮৩ সালে স্যাটেলিয়াট বিজনেস সিস্টেমসের ভাইস প্রেসিডেন্ট অব ইঞ্জিনিয়ারিং নিযুক্ত হন।
বাংলাদেশ–লাইবেরিয়া সম্পর্ক

বাংলাদেশ–লাইবেরিয়া সম্পর্ক হল বাংলাদেশ এবং লাইবেরিয়া রাষ্ট্রদ্বয়ের মধ্যকার দ্বিপাক্ষিক সম্পর্ক। কোনো দেশেরই পরস্পরের দেশে কর্মরত স্থায়ী রাষ্ট্রদূত নেই।
২০০৩ সাল থেকে জাতিসংঘ মিশনের জন্য বাংলাদেশী শান্তিরক্ষা বাহিনী লাইবেরিয়ায় কাজ করে চলেছে। লাইবেরীয়দেরকে বিনামূল্যে স্বাস্থ্যগত সহযোগিতাও দিয়ে আসছে শান্তিরক্ষীরা। কম্পিউটার/আইটি, পোশাক নির্মাণ, জেনারেটন মেরামত এবং পরিচালনা প্রভৃতি খাতের উন্নয়নের জন্য দক্ষ লাইবেরীয় জনগোষ্ঠী তৈরির উদ্দেশ্যে বাংলাদেশের শান্তিরক্ষীরা লাইবেরীয়দের প্রশিক্ষণ দিয়ে থাকে। বাংলাদেশের প্রকৌশলীরা লাইবেরিয়ায় নির্মাণ, মেরামত এবং অবকাঠামোগত স্থাপনার ক্ষেত্রেও কাজ করে চলেছে। ২০০৮ সালে বাংলাদেশী শান্তিরক্ষীরা "বাংলাদেশ স্কয়ার" নামে একটি অবসর কাটানোর জন্য শিক্ষামূলক স্থাপনা নির্মাণ করেন। জিবার্ঙ্গার এ শহরে ভোকেশনাল প্রশিক্ষণের পাশাপাশি বাচ্চাদের খেলাধুলারও ব্যবস্থা রয়েছে। শান্তিরক্ষীরা ৫০০০-এরও বেশি লাইবেরীয়কে স্বাস্থ্যগত সহযোগিতা করে আসছে।
লাইবেরীয় সিকিউরিটি কর্মকর্তারা অভিযোগ করেছিল যে লোগাতুও সীমান্তে কর্মরত বাংলাদেশী ইউএনএমআইএল তাদের কাছ থেকে ২০১৩ সালের মে মাসে দুটি জেনারেটর এবং একটি পানি পরিশোধন কেন্দ্র নিয়ে নেয়। তারা এও অভিযোগ করে যে শান্তিরক্ষীরা ২০ জন ইউএনএমআইএল থাকা একটি অবকাঠামো ভেঙে ফেলে এর ভবনটির সবকিছু নিকটস্থ সীমান্তের মুসলিমদেরকে দিয়ে দেয়। তারা মূলয় বাংলাদেশী শান্তিরক্ষীদের বিরুদ্ধে এর সহকর্মী মুসলিমদের প্রতি একচোখা আচরণের অভিযোগ করে।
ব্র্যাকসহ বাংলাদেশের বেশকিছু এনজিও লাইবেরিয়ায় কাজ করে চলেছে। এগুলো মূলত ক্ষুদ্র ঋণ, পোলট্রি খামার, গবাদিপশুচাষ, গ্রামীণ উন্নয়নে কাজ করে চলছে।
২০১১ সালে বাংলাদেশের একটি দল বাণিজ্য ও বিনিয়োগ সম্প্রসারণের নতুন ক্ষেত্রের ব্যাপারে আলোচনার জন্য লাইবেরিয়ায় সফর করে। বাংলাদেশের রপ্তানী উন্নয়ন ব্যুরো জানায় যে তারা লাইবেরিয়ার সরকারি ও বেসরকারি খাতে প্রায় ৩ মিলিয়ন মার্কিন ডলার বিনিয়োগ করবে। বাংলাদেশী বিনিয়োগকারীরা লাইবেরিয়ায় ঔষধ কোম্পানি খোলার ব্যাপারেও আগ্রহ প্রকাশ করেছে যা লাইবেরিয়ায় কর্মক্ষেত্র সৃষ্টি করবে।
দ্য অ্যাভিয়েটর (সাউন্ডট্র্যাক)

দ্য অ্যাভিয়েটর: চলচ্চিত্রের সঙ্গীত ২০০৪ সালে মুক্তিপ্রাপ্ত "দ্য অ্যাভিয়েটরের" মৌলিক সঙ্গীত। এই চলচ্চিত্রে অভিনয় করেছেন লিওনার্দো ডিক্যাপ্রিও, কেট ব্লানচেট, কেইট বেকিনসেল, অ্যালান আলডা প্রমুখ। চলচ্চিত্রটির সঙ্গীতায়োজন করেছেন হাউয়ার্ড শোর এবং গান গেয়েছেন ব্রাসেলস ফিলহার্মোনিক (প্রাক্তন ফ্লেমিশ রেডিও অর্কেস্ট্রা)।
অ্যালবামটি শ্রেষ্ঠ মৌলিক সঙ্গীতের জন্য গোল্ডেন গ্লোব পুরস্কার লাভ করে এবং শ্রেষ্ঠ চলচ্চিত্র, টেলিভিশন ও অন্যান্য ভিজুয়াল মিডিয়ার গানের জন্য গ্র্যামি পুরস্কার-এর জন্য মনোনয়ন লাভ করে।
দার্জিলিং পার্বত্য অঞ্চল

দার্জিলিং পার্বত্য অঞ্চল হল ভারতের পশ্চিমবঙ্গ রাজ্যের উত্তর-পশ্চিম প্রান্তে অবস্থিত পার্বত্য অঞ্চল। এটি পূর্ব হিমালয়ের একটি অংশ। দার্জিলিং অঞ্চলের পরস্পর সংলগ্ন পাহাড়-পর্বত, খাড়া ঢাল, গভীর গিরিখাত, উঁচু-নিচু প্রস্তরময় ভূখণ্ড নিয়ে এই অঞ্চলটি গড়ে ওঠেছিল।
দার্জিলিং পার্বত্য অঞ্চলের উত্তরে সিকিম, পূর্বে ভুটান, দক্ষিণে আলিপুরদুয়ার ও জলপাইগুড়ি জেলার অন্তর্ভুক্ত তরাই ও ডুয়ার্স অঞ্চল এবং পশ্চিমে নেপাল।
দার্জিলিং জেলার তিনটি মহকুমার মধ্যে দার্জিলিং সদর ও কার্শিয়াং মহকুমা এবং কালিম্পং ও জলপাইগুড়ি জেলার উত্তরাংশে কুমারগ্রাম ও কালচিনি থানা নিয়ে দার্জিলিং পার্বত্য অঞ্চল গঠিত।
এই অঞ্চলের ভূ-প্রকৃতি পর্বতসঙ্কুল ও অত্যন্ত বন্ধুর
তিস্তা নদী দার্জিলিং পার্বত্য অঞ্চলের উপর দিয়ে প্রায় উত্তর থেকে দক্ষিণে প্রবাহিত হয়ে সমগ্র অঞ্চলকে দুটি অংশে ভাগ করেছে:
এই অংশে সিংগালিলা পর্বতশ্রেণী ও দার্জিলিং পর্বতশ্রেণী উত্তর থেকে দক্ষিণে বিস্তৃত। সিংগালিলা পর্বতশ্রেণী দার্জিলিং ও নেপাল সীমান্তে অবস্থিত। এতে ফালুট (৩,৫৯৬ মিটার), সন্দকফু (৩,৬৩০ মিটার), টাংলু (৩,৬০৮ মিটার) ও সবরগ্রাম (৩,৫৪৩ মিটার) নামে চারটি পর্বতশৃঙ্গ আছে। ফালুট শৃঙ্গটি নেপাল, সিকিম ও পশ্চিমবঙ্গ সীমান্তের সংযোগস্থলে অবস্থিত। এদের মধ্যে সন্দকফু, দার্জিলিং তথা পশ্চিমবঙ্গের সর্বোচ্চ পর্বতশৃঙ্গ।
দার্জিলিং পর্বতশ্রেণী দক্ষিণের তরাই অঞ্চল থেকে খাড়াভাবে উপরে উঠে উত্তরে বিস্তৃত হয়েছে। এর দক্ষিণে টাইগার হিল (২,৬১৫ মিটার), ডাউহিল ও পূর্বে তাকদা-পেশক পাহাড়। ঘুম (২,৩৯৮ মিটার) পর্বতশৃঙ্গের উত্তর ঢালে দার্জিলিং শহরটি অবস্থিত।
এই অংশের সর্বোচ্চ পর্বতশৃঙ্গ হল ঋষিলা (৩,১৩০ মিটার) এটি কালিম্পং শহরের কাছে অবস্থিত।
জলপাইগুড়ি জেলার উত্তরাংশে রেনিগাঙ্গো (১,৮৮৫ মিটার) ও ছোট সিঞ্চুলা (১,৭২৬ মিটার) উল্লেখযোগ্য শৃঙ্গ। বক্সা-দুয়ার নামে এখানে একটি গিরিপথ আছে।
এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কালজানি, বালাসন প্রভৃতি। রঙ্গিত তিস্তার প্রধান উপনদী।
পার্বত্য স্থান হওয়ায় অনুর্বর কাঁকড় ও নুড়িপূর্ণ মাটি বিদ্যমান। তবে কোনও কোনও স্থানে বাদামী রঙের পডসল মৃত্তিকা দেখা যায়। পটাশ, ফসফেট ও গাছের পাতা-পচা সার থাকায় এই মাটিতে চা, সিঙ্কোনা, কমলালেবু প্রভৃতির চাষ হয়।
চা, কাঠ, পর্যটন ও হোটেল ব্যবসা হল এখানকার প্রধান অর্থনৈতিক মাধ্যম।এখানকার বেশির ভাগ মানুষ এই সমস্ত ব্যবসার সঙ্গে যুক্ত।
এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল-
concerns", http://www.mtnforum.org/oldocs/189.pdf
বীরেন্দ্রনাথ শাসমল

বীরেন্দ্রনাথ শাসমল (২৬ অক্টোবর ১৮৮১ ― ২৪ নভেম্বর ১৯৩৪) জাতীয়তাবাদী আইনজীবী ও রাজনৈতিক নেতা।
তার জন্ম কাঁথি মহকুমার চাঁদিভেটিতে। বীরেন্দ্রনাথ শাসমল ১৯০০ সালে এনট্রান্স পাস করে রিপন কলেজে ভর্তি হন (অধুনা সুরেন্দ্রনাথ আইন কলেজ)। পাশ করে উচ্চতর আইন শিক্ষার জন্যে ইংল্যান্ডে যান। মিডল টেম্পল থেকে ১৯০৪ সালে ব্যারিস্টারি পাশ করে কলকাতা হাইকোর্টে যোগ দেন।
মাঝখানে কিছুদিন মেদিনীপুর জেলা কোর্টে আইন ব্যবসা করলেও ১৯১৩ সালে আবার কলকাতা হাইকোর্টে আসেন ও আইনজ্ঞ হিসেবে খ্যাতি লাভ করেন। সশস্ত্র বিপ্লববাদীদের প্রতি সহানুভূতি পোষন করতেন। চট্টগ্রাম অস্ত্রাগার দখলর মামলায় বিপ্লবীদের হয়ে বিনা পারিশ্রমিকে একাধিক মামলা লড়েছেন। ১৯৩২ সালে ডগলাস হত্যা মামলাতেও তিনি আসামি পক্ষ সমর্থন করেন।
সম্রাট পঞ্চম জর্জের ভারত আগমনের বিরুদ্ধে ধর্মঘটে যোগ দিয়ে কারাবাস হয়। প্রেসিডেন্সি জেলে থাকাকালীন আত্মজীবনী লেখেন 'স্রোতের তৃণ'। বীরেন্দ্রনাথ শাসমল রাজনীতিকে সমাজকল্যাণের সমার্থক মনে করতেন। বিদেশী দ্রব্য বর্জনের আহবানে লাভজনক আইন ব্যবসা ছেড়ে আন্দোলনে যোগ দিয়েছিলেন। জেল হতে মুক্তিলাভের পর দেশবন্ধু চিত্তরঞ্জনের স্বরাজ্য দলে যোগ। মেদিনীপুর ইউনিয়ন বোর্ডের কর-বন্ধ আন্দোলনে তিনি নেতৃত্ব দেন। মেদিনীপুর জেলা বোর্ডের চেয়ারম্যান ও বঙ্গীয় ব্যবস্থাপক সভার সভ্য হয়েছিলেন। ১৯২৫ এবং ১৯২৬ প্রদেশ কংগ্রেসের সভাপতি নির্বাচিত। কংগ্রেস বিরোধী প্রার্থী রূপে কলকাতা কর্পোরেশনের ভোটে দাঁড়ান ও কাউন্সিলর নির্বাচিত হন ১৯৩৩ সালে। পণ্ডিত মদনমোহন মালব্যের অনুরোধে ভারতীয় আইনসভা সদস্য নির্বাচনে অংশগ্রহণ করেন ও জয়লাভ করেন ১৯৩৪ সালে।
বীরেন্দ্রনাথ ১৯৩০ সালে লবণ সত্যাগ্রহ আন্দোলনেও প্রচুর অনুগামী নিয়ে যোগ দিয়েছিলেন। নরঘাট ও পিছাবনী এলাকায় শান্তিপূর্ন পথে লবণ আইন অমান্যে বিরাট জনসমাগম হয়।
১৯২৪ সালে যখন বীরেন্দ্রনাথ শাসমল কলকাতা কর্পোরেশনের প্রধান নির্বাহী কর্মকর্তার পদ দাবি করেন তখন একটি অপ্রীতিকর পরিস্থিতি দেখা দেয়। একটি সংবাদপত্র রিপোর্ট করেছিল যে উড়ে বংশোদ্ভূত হওয়ার কারণে তাকে অবমাননাকর স্লোগান দিয়ে ভর্ৎসনা করা হয়েছিল এবং এই পদের জন্য তার দাবি বাতিল করা হয়েছিল।
১৯৩৪ সালের ২৪ নভেম্বর বীরেন্দ্রনাথ শাসমলের মৃত্যু হয়। দেশের রাজনীতিতে অবদান ও সংস্কারমূলক কাজের জন্যে তাকে ‘দেশপ্রাণ’ উপাধি দ্বারা সম্মানিত করা হয়।
শান্তি দাস (কবীর)

শান্তি দাস ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
শান্তি দাস ১৯০৫ সালে দেরাদুনে জন্মগ্রহণ করেন। কিন্তু পিতৃভূমি ছিল শ্রীহট্ট। তার পিতার নাম হৃদয়চন্দ্র দাস ও মাতার নাম অশোকলতা দাশ। মাতার আদর্শে প্রভাবিত হয়ে রাজনীতিতে যোগ দেন।
১৯৩০ সালে আইন অমান্য আন্দোলনে তার পরিবার যুক্ত হয়েছিলেন। সে বছরে তারা 'নারী সত্যাগ্রহ সমিতি' গঠন করেন। এ সংগঠন কংগ্রেসের সাথে যুক্ত ছিল না। এ সংগঠন পরিচালনার জন্য তাকে জেল খাটতে হয়। ১৯৩০-৩২ সাল পর্যন্ত তিনি চারবার জেলে যান।
আবদুল মোমিন

আবদুল মোমিন (১৯০৬ ― ৩০ অক্টোবর ১৯৮৩) বাংলায় শ্রমিক আন্দোলনের নেতা। ১৯২৯ সালের বৃহৎ চটকল ধর্মঘটের অন্যতম সংগঠক ছিলেন তিনি। ১৯৩০ সালে বিখ্যাত গাড়োয়ান ধর্মঘটেও তিনি ছিলেন অন্যতম প্রধান নেতা। ধর্মঘটের কারণে সশ্রম কারাদণ্ড ভোগ করেন।
মেহেরপুর (অবিভক্ত নদীয়া), ব্রিটিশ ভারতে তিনি জন্মগ্রহণ করেন ১৯০৬ সালে।
২০ এর দশক থেকে হাওড়া ও কলকাতার শিল্পাঞ্চলে শ্রমিক আন্দোলনের নেতা ছিলেন আবদুল মোমিন। হাওড়ার চেংগাইল-বাউরিয়া অঞ্চলের জুটমিলে কর্মী ছাঁটাই ও বর্ধিত কাজের বিরুদ্ধে ছয়মাসব্যাপী এই ধর্মঘটে বঙ্কিম মুখার্জী, আবদুর রেজ্জাক খান, আবদুল হালিম, কালি সেনের সাথে নেতৃত্ব দেন তিনি। এই আন্দোলনে প্রায় ২ লক্ষ শ্রমিক সংহতি জানায়।
১৯৩১ সালে ভারতের কমিউনিস্ট পার্টিতে যোগ দেন। বেংগল চটকল মজদুর ইউনিয়নের সভাপতি রূপে নির্বাচিত হন মোমিন। চল্লিশের দশকে মধ্যবিত্ত কর্মচারী সংগঠন গড়ে তোলার অন্যতম উদ্যোক্তা। ১৯৪৫ সালে বি.পি.টি.ইউ.সি.এর সাধারণ সম্পাদক হয়েছিলেন। কমিউনিস্ট পার্টির সদস্য থাকাকালীন দীর্ঘ দিন কারাবাস করতে হয়েছে তাকে।
৩০ অক্টোবর, ১৯৮৩ সালে মৃত্যুবরণ করেন আবদুল মোমিন।